**Jegyzőkönyv**

**az Országos Erdészeti Egyesület elnökségi ülés nélkül hozott elnökségi határozatáról az egyesületi kitüntetésekre elnökségi jogon előterjesztett javaslatokkal kapcsolatban**

1. A Díjbizottság által megszabott menetrend szerint 2020. március 10. 24 óráig kell megadni az egyesületi kitüntetésekre jelölt személyek nevét. Az elnökség saját jogán javasolhat:

- Bedő Albert Emlékéremre: 1 főt

- Kaán Károly Emlékéremre: 1 főt

- Decrett József Emlékéremre: 1 főt

- Elismerő Oklevélre: 3 főt.

Mivel a javaslat beküldési határidejéig az elnökség nem ülésezik, ezért az elnökség ügyrendjében foglaltak szerint ülés nélküli határozathozatalra küldöm ki az egyesületi kitüntetésre tett javaslatokat.

A 2020. március 10-i határidőig szavazott:

|  |  |  |
| --- | --- | --- |
| Név | Szavazott | Nem szavazott |
| Zambó Péter |  | X |
| Kiss László | X |  |
| Pintér Csaba | X |  |
| Andrésiné Dr. Ambrus Ildikó | X |  |
| Haraszti Gyula | X |  |
| Dobre-Kecsmár Csaba | X |  |
| Ripszám István | X |  |
| Gencsi Zoltán | X |  |
| Köveskuti Zoltán | X |  |
| Macsek Lajos | X |  |
| Szabó Tibor József | X |  |

**4./2020. (03. 10.) elnökségi határozat:** Az elnökség saját jogon a következő javaslatokat teszi a 2020. évi egyesületi kitüntetésekre:

|  |  |  |  |  |  |
| --- | --- | --- | --- | --- | --- |
|  |  | Igen | Nem  | Tartózkodik | Nem szavazott |
| Kaán Károly emlékérem: | Prof. em. Lett Béla(Soproni Helyi Csoport) | 9 fő |  | 1fő | 1 fő |
| Decrett József emlékérem: | Andrási Zsolt(Erdélyi Helyi Csoport) | 10 fő |  |  | 1 fő |
| Elismerő Oklevél: | András Róbert(Erdélyi Helyi Csoport) | 10 fő |  |  | 1 fő |
| Dobos László(Soproni Helyi Csoport) | 10 fő |  |  | 1 fő |
| Stastny Gyula(Felvidéki Helyi Csoport) | 10 fő |  |  | 1 fő |

Szavazott: 10 fő elnökségi tag. Szavazatok száma a táblázat szerint.

2. Az Egyesület 2012 óta működési keretet biztosít a helyi csoportok számára. A keret az elmúlt években változatlanul 600 Ft/fő/év volt. Az elmúlt években közel 2,1 mFt állt a helyi csoportok rendelkezésére.

A működési keret felhasználhatóságát két évben maximálta az elnökség 2015-ben, azaz jelen cikluson belül 2019-2020 számít egy-egy időszaknak.

Az OEE évi 70.000.- Ft-t működési keretet biztosított a Szeniorok Tanácsa részére, aminek fenntartása indokolt.

**5./2020. (03.10**.**) elnökségi határozat:** Az elnökség a helyi csoportok működésére a 2020. március 01-i létszám adatokból számítva személyenként 600,- Ft, csoportonként minimum 30.000,- Ft éves költségkeretet állapít meg. A 2020-as működési keret, az előző évi maradvánnyal, legkésőbb 2020. december 31-ig használható fel. A rendelkezésre álló összegről és a felhasználási területekről a titkárság értesíti a helyi csoportokat.

Szavazott: 9 fő elnökségi tag. Szavazatok: 9 fő igen, tartózkodás, - nem.

 Budapest, 2020. március 10.

|  |  |
| --- | --- |
| Elmer Tamásfőtitkár | Zambó Péterelnök |